
Проект! 
Изменение и допълнение на Наредбата за определяне и администриране местните такси и цени на услуги на територията на Община Ардино, (приета с реше-е № 441 от 17.10.2018 г. на ОбС, изм. и доп. с реш-е №70 от 28.04.2020 г., изм. и доп. с реш-е №81/28.05.2020 г., изм. с реш-е №176 от 09.12.2020 г.,изм. и доп. с реш-е №192 от 17.02.2021 г., изм. с реш-е № 322 от 22.02.2022 г., изм. с реш-е № 343 от 01.04.2022 г., изм. с реш-е № 344 от 01.04.2022 г.)
Вносител: Кмет на Община Ардино 

Съгласно чл. 26, ал. 4 от Закона за нормативните актове, в законоустановения срок община Ардино чрез настоящото публикуване за обществена консултация предоставя възможност на заинтересованите лица да направят своите предложения и становища по проекта за изменение и допълнение на Наредбата на е-mаil адрес: ardino@abv.bg или в деловодството на община Ардино, на адрес: гр. Ардино, ул. „Бели брези” № 31. 
Измененията и допълненията в Наредбата за определянето и администрирането на местните такси и цени на услуги на територията на община Ардино, са в резултат на анализа на постъпилите реакции, сигнали и предложения за оптимизиране и улесняване на режима за достъп до туристически обекти на територията на община Ардино към които има завишен интерес от посетители. 
Мотиви 
за необходимостта от приемането на изменения в Наредбата:.

I. Причини, които налагат приемането на изменения и допълнения в Наредбата за определянето и администрирането на местните такси и цени на услуги на територията на община Ардино:
Измененията и допълненията в Наредбата за определянето и администрирането на местните такси и цени на услуги на територията на община Ардино, се налагат поради постъпилите реакции, сигнали и предложения за оптимизиране и улесняване на режима за достъп до туристически обекти на територията на община Ардино към които има завишен интерес от посетители.
При изработването на проекта за изменения и допълнения на Наредбата за определянето и администрираните на местните такси и цени на услуги на територията на община Ардино са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност. 

Принцип на необходимост – необходимо е приемането на изменения и допълнения в Наредбата за определянето и администрираните на местните такси и цени на услуги на територията на община Ардино с оглед постигане на съответствие с обявеното намерение на община Ардино да води политика на откритост, публичност, диалог с гражданското общество за постигане взаимно приемливо решение. 
Принципът на обоснованост – обосновано е приемането на изменения и допълнения в Наредбата за определянето и администрираните на местните такси и цени на услуги на територията на община Ардино, свързано с разширяване на възможностите за посещение на туристически обекти на територията на общината тъй като това ще улесни гостите и жителите на общината, които желаят да посетят знакови за общината обекти и местности.  
Принципите на предвидимост и откритост са спазени – проектът с мотивите и предварителната оценка на въздействието на проекта за изменения и допълнения на Наредбата за определянето и администрираните на местните такси и цени на услуги на територията на община Ардино ще бъдат публикувани на официалния сайт на община Ардино за становища и предложения от заинтересованите групи. 
Принципът на съгласуваност – предвижда се публично обсъждане от заинтересованите групи на проекта за изменения и допълнения на Наредба за определянето и администрираните на местните такси и цени на услуги на територията на община Ардино, като ще бъдат взети предвид направени в хода на обсъждането предложения. 
Принципът на субсидиарност, пропорционалност и стабилност - проектът за изменения и допълнения на Наредба за определяне и администриране на местните такси и цени на услуги на територията на община Ардино разширява регламентираните в Наредбата възможности  за посещение на туристически обекти на територията на общината.
При изработване на проекта за изменения и допълнение на Наредбата за определяне и администриране на местните такси и цени на услуги на територията на община Ардино е  спазен чл.18 а от ЗНА, както и разпоредбите на глави II и III от ЗНА.
Извършена е предварителна оценка на въздействието на проекта. 

II. Цели, конто се поставят:
Целта на приемане на настоящите промени в Наредбата за определяне и администриране на местните такси и цени на услуги на територията на община Ардино е разширяване на възможностите за посещение на туристически обекти на територията на общината и улесняване на гостите и жителите на общината, които желаят да посетят знакови за общината обекти и местности и постигане на съответствие с обявеното намерение на община Ардино да води политика на откритост, публичност, диалог с гражданското общество за вземане на взаимно приемливи решения.  
III. Очаквани резултати:

Актуализацията на Наредбата за определяне и администриране местните такси и цени на услуги на територията на Община Ардино ще се отрази съществено на средствата за запазване на обхвата и качеството на предоставяните услуги  на територията на общината. Очаква се измененията да окажат положително въздействие на бюджета на община Ардино през 2022 година. Ще бъдат подпомогнати семействата при заплащането на таксите от общински и държавния бюджет. Ще бъдат спазени разпоредбите на Закона за предучилищното и училищно образование за равен достъп, равнопоставеност и спазването на държавните образователни стандарти.
IV. Финансови и други средства, необходими за прилагането на измененията и допълненията:
Изменението на Наредбата за определяне и администриране на местните такси и цени на услуги на територията на  община Ардино няма да е свързано с изразходване на финансови и други средства от бюджета на Община Ардино. 
V. Анализ за съответствието с правото на Европейския съюз
Предлаганите промени в Наредбата за определяне и администриране на местните такси и цени на услуги на територията на община Ардино са в съответствие с нормативните актове от по-висока степен, както и с тези на европейското законодателство. 
Проектът за изменение и допълнение на Наредбата за определяне и администриране на местните такси и цени на услуги на територията на  община Ардино е публикуван на официалната страница на община Ардино на 04.05.2022  г.
С публикуването на проекта е приложена и предварителната оценка на въздействие на проекта за изменения в Наредбата за определяне и администриране на местни такси и цени на услуги на територията на община Ардино.
проекто - Р Е Ш Е Н И Я:
 Общински съвет – град Ардино на основание чл. 21, ал.1, т.7 и ал.2 от  Закона за местното самоуправление и местната администрация, считано от 01.07.2022 г., създава нова алинея 6 към член 67 със следното съдържание :

Чл.67, ал.6 (нова, прита с реш-е №……. от ……..2022 г.) За посещение на туристическите обекти по алинея 1, точка 2 („Дяволският мост” на р. Арда) и точка 3 (Тракийското светилище „Орлови скали” край гр. Ардино), желаещите могат да се снабдят с годишна абонаментна посетителска карта на стойност  30.00 лв. (тридесет лева) . За посещение само на единият от туристическите обекти, стойността на годишната абонаментна посетителска карта е 20.00 лв. (двадесет лева).








Приложение!
Предварителна оценка на въздействието на проект за изменение на Наредба за определяне и администриране на местните такси  и цени на услуги
 на територията на община Ардино

	Елементи на оценката
	Аргументация

	Основания за

иницииране

на промени


	Основание за инициираните промени в Наредба за определянето и администрираните на местните такси и цени на услуги на територията на община Ардино са постъпилите реакции, сигнали и предложения за оптимизиране и улесняване на режима за достъп до туристически обекти на територията на общината. 

	Заинтересовани

групи


	Заинтересованите и засегнатите групи от приемането на инициираните промени в Наредба за определянето и администрираните на местните такси и цени на услуги на територията на община Ардино са гражданите, ползващи туристическите услуги на община Ардино, като се очаква в глобален мащаб положително въздействие върху горепосочените обществени отношения.

	Анализ на разходи и

ползи


	Разходите, които ще възникнат за общинските структури ще бъдат в рамките на одобрените им бюджетни средства за съответната година, а очакваните ползи от инициираните промени в Наредба за определяне и администриране на местните такси и цени на услуги на територията на община Ардино са свързани с по-пълно задоволяване на потребностите на ползвателите на услуги, както и повишаване на качеството на живот на гражданите и посетителите на община Ардино.

	Административна тежест и структурни

промени
	1) Няма предвиждани и необходими административни промени, като закриване, сливане или създаване на нови административни структури. 
2) Не се въвеждат или се изменят регулаторни режими и такси, които да доведат до промяна на регулаторната среда.

	Въздействие върху нормативната

уредба
	Няма необходимост от непосредствени промени в други нормативни актове в резултат от приемането на инициираните промени в Наредба за определянето и администрираните на местните такси и цени на услуги на територията на община Ардино.


Вносител: 

инж. Изет Шабан
Кмет на община Ардино
___________________________________________________________________

Република България, област Кърджали  

гр. Ардино, ул.”Бели брези” № 31

тел. +3651 4238;   факс +3651 4568

e-mail:   ardino@abv.bg
